તમે ડાર્ક લિપસ્ટિક પર પસંદગી ઉતારો ત્યારે અમુક બાબતો એવી છે કે જેને તમારે ધ્યાનમાં લેવી જોઇએ. મેકઅપ કરો ત્યારે ખાસ એ ધ્યાન રાખો કે જેમાં માત્ર તમારા હોઠ હાઇલાઇટ થાય. ફેસ પર કંસિલર અને પ્રાઇમર લગાવી દો કે જેથી ફેસ સ્પોટલેસ થઇ જાય. ફેસની સાથે-સાથે હોઠ ઉપર પણ કંસિલર લગાવવુ. કંસિલર લગાવ્યા બાદ લૂઝ પાવડર લગાવી લિપ લાઇનર લગાવી દો. લિપસ્ટિકમાં લિપ લાઇનર સૌથી મહત્વનો ભાગ ભજવે છે. લિપ લાઇનર તમારી લિપસ્ટિકનાં કલરથી ડાર્ક શેડ અથવા તો એ જ કલરની લિપ લાઇનર લગાવો. જો હોઠ નાના હોય તો થોડી બહારની સાઇડથી લિપ લાઇનર લગાવવી જેથી કરીને હોઠ જાડા દેખાશે અને લિપસ્ટિક પણ સારી લાગશે.